Urnebes (Amel Ćurić)
Urnebes je prvi album Amela Ćurića, pobjednika prvog bosanskohercegovačkog reality showa OBN Music Talentsa. Album je izašao 2006. u produkciji diskografske kuće Hayat Production. Na albumu se nalazi 10 pjesama na kojima su radili Nermin Puškar - Puško, Damir Bečić, Amir Bjelanović - Tula i Nedim Šarić – Šara. Specijalni gost je turski muzičar Melih Berse, koji je poznat po svojim izvedbama na starom perzijskom instrumentu nej (frula od bambusa, sveti instrument kod mevlevija). Muzički producent je Mahir Sarihodžić (mix i mastering).